Diari Oficial de la Generalitat Valenciana


Sumari del DOGV 5957, del 18-02-2009 (2009/1571)

RESOLUCIÓ de 26 de gener de 2009, de la Direcció General d'Energia, per la qual s'atorga autorització administrativa i aprovació del projecte d'execució i annex a este, a la empresa Arcillas Atomizadas, SA, per a la modificació i l'ampliació d'una central de cogeneració al terme municipal d'Onda. Expedient número ATREGI/2008/136/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5957

Data del DOGV
:   18-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1571


Data del document
:   26-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Onda
    * subministrament d'energia elèctrica
    * empresa privada

RESOLUCIÓ de 26 de gener de 2009, de la Direcció General d'Energia, per la qual s'atorga autorització administrativa i aprovació del projecte d'execució i annex a este, a la empresa Arcillas Atomizadas, SA, per a la modificació i l'ampliació d'una central de cogeneració al terme municipal d'Onda. Expedient número ATREGI/2008/136/12. [2009/1571]  
Vists els escrits presentats per l'empresa Arcillas Atomizadas, SA, davant del Servici Territorial de Castelló amb dates 11 de desembre de 2008 i 16 de gener de 2009, pels quals se sol·licita la modificació de la Resolució de 5 de novembre de 2008, de la Direcció General d'Energia de la Conselleria d'Infraestructures i Transport de la Generalitat, per la qual s'atorga autorització administrativa i aprovació del projecte d'execució i annex a este, a l'empresa Arcillas Atomizadas, SA, per a la modificació i l'ampliació d'una central de cogeneració al terme municipal d'Onda, província de Castelló, i s'han facilitat per part del peticionari de forma incompleta les dades referides a l'ampliació pretesa.  
Vist que el Servici Territorial d'Energia de Castelló, encarregat de la instrucció de l'expedient de sol·licitud i revisió del projecte amb la justificació de les modificacions sol·licitades, ha informat favorablement este.  
Que d'acord amb allò que s'ha indicat en l'article 105.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), es procedix a efectuar les oportunes modificacions, amb transcripció, a continuació, del text íntegre d'esta:  
Vist l'expedient amb referència ATREGI/2008/136/12, incoat pel Servici Territorial d'Energia de Castelló, a instàncies de l'empresa Arcillas Atomizadas, SA, amb domicili a l'efecte de notificacions a l'avinguda de Manuel Escobedo, 30, 12508 Onda, província de Castelló, relatiu a la sol·licitud de 12 de juny de 2008, sobre autorització administrativa i aprovació de projecte d'execució firmat pel tècnic competent i visat pel col·legi oficial corresponent amb data 22 de maig de 2008, per a la modificació i l'ampliació d'una central de cogeneració a l'avinguda de Manuel Escobedo, 30, al terme municipal d'Onda, província de Castelló.  
Així mateix, amb data 27 d'agost de 2008 l'empresa sol·licitant va adjuntar l'annex al projecte abans referit en el qual s'especifiquen les condicions d'explotació de la instal·lació, subscrit pel tècnic competent i visat igualment pel col·legi oficial corresponent amb data 21 d'agost de 2008.  
Vist que, de conformitat amb el que preveuen els articles 10 i 28 de la Llei 2/2006, de 5 de maig, de Prevenció de la Contaminació i Qualitat Ambiental, desplegada pel Decret 127/2006, de 15 de setembre, es va sotmetre a informació pública l'expedient (amb referència 154/06 IPPC de la Conselleria de Medi Ambient, Aigua, Urbanisme i Habitatge), corresponent a la sol·licitud i el projecte de l'empresa Arcillas Atomizadas, SA, per mitjà de publicació en el Diari Oficial de la Comunitat Valenciana amb data 27 de setembre de 2007.  
Segons consta en l'expedient abans referit, durant el termini conferit no es van presentar al·legacions a la petició efectuada, i hi consta el certificat de la informació pública.  
Vist que, per part del Servici Territorial d'Energia de Castelló i de conformitat amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament d'Onda, únic afectat pel projecte, la separata de la part d'este a l'efecte d'establir les oportunes condicions tècniques.  
No consta en l'expedient la contestació del mencionat Ajuntament.  
Vist que, amb data 17 d'abril de 2008, el director general per al Canvi Climàtic de Conselleria de Medi Ambient, Aigua, Urbanisme i Habitatge va dictar una resolució per la qual s'atorga a Arcillas Atomizadas, SA, autorització ambiental integrada per a la indústria de fabricació d'argila atomitzada i generació d'energia elèctrica situada a l'avinguda de Manuel Escobedo, 30, d'Ona, d'acord amb el projecte bàsic per a la sol·licitud d'autorització ambiental integrada, condicionada al compliment dels requisits que conté la referida resolució.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Vist que la modificació i l'ampliació sol·licitada de la central d'Arcillas Atomizadas, SA, tenen atorgat el reconeixement de condició d'instal·lació acollida al règim especial d'instal·lacions de producció d'energia elèctrica, segons la Resolució d'esta Direcció General de 26 de maig de 2008, amb el número 6888/08, i es troba inclosa en el grup a.1.1 d'acord amb el que establix l'article 2 del Reial Decret 661/2007, de 25 de maig.  
Vist que, d'acord amb la sol·licitud i el projecte presentat, la finalitat que es perseguix amb l'ampliació d'esta instal·lació és la de generació d'energia elèctrica i calor per a una fàbrica de terra atomitzada.  
Atés que la sol·licitud ha complit els tràmits establits en el Reial Decret 661/2007, de 25 de maig, pel qual es regula l'activitat de producció d'energia elèctrica en règim especial i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució segons l'article 18 del Reglament Orgànic i Funcional de la Conselleria d'Infraestructures i Transport, aprovat per Decret 117/2007, de 27 de juliol, del Consell de la Generalitat.  
Esta Direcció General d'Energia resol:  
Primer  
Atorgar autorització administrativa a l'empresa Arcillas Atomizadas, SA, per a la modificació i l'ampliació d'una central de cogeneració a l'avinguda de Manuel Escobedo, 30, al terme municipal d'Onda, província de Castelló, i les característiques principals de la qual són les següents:  
- Respecte a la modificació:  
Instal·lacions existents: núm. de turbina i potència instal·lada,  
TG-1: 3.844 kW.  
TG-2: 3.963 kW.  
TG-3: 4.745 kW.  
Es dóna de baixa la turbina TG-1, i es deixen les turbines TG-2 i TG-3 per als casos d'avaria o manteniment com a reserva de la TG-4 -i no funcionarà, en cap cas, en paral·lel amb esta- la qual es descriu a continuació com a nova instal·lació.  
- Respecte a l'ampliació: s'instal·la una nova turbina TG-4, i les seues característiques són:  
Un turbogenerador que utilitza com a combustible gas natural i amb una potència elèctrica de 14.401 kW: les condicions d'explotació, a càrrega parcial, són, amb una limitació de potència fixa, de 12.552 kW.  
Conductes de recuperació de gasos de fuga de la turbina.  
Pressupost: 6.285.158 euros.  
La present autorització s'atorga sense perjuí i independentment de les concessions, les llicències i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució i l'annex a este, firmats per l'enginyer competent i visats pel col·legi oficial corresponent amb dates 22 de maig de 2008 i 21 d'agost de 2008, i se sotmet a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació de la present resolució. Amb anterioritat a l'acabament del dit termini l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, si es considera convenient.  
4. El titular donarà compte de l'acabament de les obres al Servici Territorial d'Energia de Castelló, al qual s'adjuntarà un certificat tècnic de direcció i final d'obra subscrit pel tècnic facultatiu competent, amb acreditació que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i visat pel col·legi oficial corresponent.  
5. L'administració deixarà sense efecte la present resolució en el moment en què s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
6. Es tenen per reproduïdes les condicions mediambientals de la Resolució de 17 d'abril de 2008, del director general per al Canvi Climàtic de Conselleria de Medi Ambient, Aigua, Urbanisme i Habitatge, per mitjà de la qual s'atorga a Arcillas Atomizadas, SA, autorització ambiental integrada per a la indústria de fabricació d'argila atomitzada i generació d'energia elèctrica situada a l'avinguda de Manuel Escobedo, 30, d'Onda.  
La present resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de gener de 2009.- El director general d'Energia: Antonio Cejalvo Lapeña.